INFORMATIKOS IR RYŠIŲ DEPARTAMENTO

PRIE LIETUVOS RESPUBLIKOS VIDAUS REIKALŲ MINISTERIJOS

DIREKTORIUS

ĮSAKYMAS

DĖL ATLYGINIMO UŽ ĮTARIAMŲJŲ, KALTINAMŲJŲ IR NUTEISTŲJŲ REGISTRO DUOMENŲ IR INFORMACIJOS TEIKIMĄ DYDŽIŲ SĄRAŠO PATVIRTINIMO

2024 m. liepos 3 d. Nr. 5V-78

Vilnius

Vadovaudamasi Lietuvos Respublikos valstybės informacinių išteklių valdymo įstatymo 31 straipsnio 2 dalimi, 33 straipsnio 7 dalimi ir įgyvendindama Lietuvos Respublikos Vyriausybės 2024 m. gegužės 15 d. nutarimo Nr. 349 „Dėl Lietuvos Respublikos valstybės informacinių išteklių valdymo įstatymo įgyvendinimo“ 4 punktą:

1.	T v i r t i n u Atlyginimo už Įtariamųjų, kaltinamųjų ir nuteistųjų registro duomenų ir informacijos teikimą dydžių sąrašą (pridedama).

2.	N u s t a t a u, kad šis įsakymas įsigalioja 2024 m. rugsėjo 2 d.

Direktorė	Viktorija Rūkštelė

PATVIRTINTA

Informatikos ir ryšių departamento prie Lietuvos Respublikos vidaus reikalų ministerijos direktoriaus

2024 m. liepos 3 d. įsakymu Nr. 5V-78

ATLYGINIMO UŽ ĮTARIAMŲJŲ, KALTINAMŲJŲ IR NUTEISTŲJŲ REGISTRO DUOMENŲ IR INFORMACIJOS TEIKIMĄ DYDŽIŲ SĄRAŠAS

I SKYRIUS

BENDROSIOS NUOSTATOS

1.	Atlyginimo už Įtariamųjų, kaltinamųjų ir nuteistųjų registro duomenų ir informacijos teikimą dydžių sąrašas (toliau – Sąrašas) nustato atlyginimo už Įtariamųjų, kaltinamųjų ir nuteistųjų registro, duomenų ir informacijos teikimą dydžius.

2.	Įtariamųjų, kaltinamųjų ir nuteistųjų registro pažymos ir išrašai išduodami per 10 darbo dienų.

3.	Sąrašo 8.13 ir 8.14 papunkčiuose nurodyti dokumentai išduodami per 3 darbo dienas.

4.	Gavėjų pageidavimu Įtariamųjų, kaltinamųjų ir nuteistųjų registro pažymos ir išrašai išduodami skubos tvarka per 1 darbo dieną, papildomai mokant 50 procentų atlyginimo dydžio nustatyto Sąrašo 8.2–8.5, 8.8–8.12 papunkčiuose.

5.	Sąrašo 8.7–8.9 papunkčiuose nurodyti atlyginimo dydžiai didinami atitinkamai už kiekvieną papildomai pažymoje nurodytą asmenį.

6.	Kai gavėjų pageidavimu Įtariamųjų, kaltinamųjų ir nuteistųjų registro duomenys, informacija, dokumentai ir (ar) jų kopijos siunčiami registruotu paštu, prie Sąrašo 8.2, 8.3, 8.8, 8.10, 8.12, 8.13 papunkčiuose nurodytų atlyginimo dydžių pridedamos registruoto pašto išlaidos.

7.	Atlyginimo už Įtariamųjų, kaltinamųjų ir nuteistųjų registro pažymos ar išrašo antro ir paskesnio egzemplioriaus teikimą pagal tą patį prašymą dydis – 0,29 euro. Šis atlyginimo dydis netaikomas pažymai ar išrašui, pasirašytiems kvalifikuotu elektroniniu parašu ir teikiamiems elektroninių ryšių priemonėmis.

II SKYRIUS

ATLYGINIMO UŽ ĮTARIAMŲJŲ, KALTINAMŲJŲ IR NUTEISTŲJŲ REGISTRO DUOMENŲ IR INFORMACIJOS TEIKIMĄ DYDŽIAI

Eil. Nr.	Paslaugos pavadinimas	Atlyginimo dydis, eurais
8.	Įtariamųjų, kaltinamųjų ir nuteistųjų registras:
8.1.	Informacija apie Įtariamųjų, kaltinamųjų ir nuteistųjų registro objekto įregistravimo faktą (perduodama automatiniu būdu elektroninių ryšių tinklais)	1,20
8.2.	Pažyma, parengta pagal Įtariamųjų, kaltinamųjų ir nuteistųjų registro duomenis ir informaciją (teikiama raštu)	8,67
8.3.	Išrašas, parengtas pagal Įtariamųjų, kaltinamųjų ir nuteistųjų registro duomenis ir informaciją (teikiamas raštu)	10,12
8.4.	Pažyma, parengta pagal Įtariamųjų, kaltinamųjų ir nuteistųjų registro duomenis ir informaciją ir pasirašyta kvalifikuotu elektroniniu parašu (teikiama elektroninių ryšių priemonėmis)	8,17
8.5.	Išrašas, parengtas pagal Įtariamųjų, kaltinamųjų ir nuteistųjų registro duomenis ir informaciją ir pasirašytas kvalifikuotu elektroniniu parašu (teikiamas elektroninių ryšių priemonėmis)	9,29
8.6.	Pažyma, parengta pagal Įtariamųjų, kaltinamųjų ir nuteistųjų registro duomenis ir informaciją ir pasirašyta kvalifikuotu elektroniniu parašu, reikalinga dokumentui, patvirtinančiam jungtinius kompetentingų institucijų tvarkomus duomenis apie viešųjų pirkimų procedūroje dalyvaujantį tiekėją – fizinį asmenį, išduoti (teikiama elektroninių ryšių priemonėmis)	8,64
8.7.	Pažyma, parengta pagal Įtariamųjų, kaltinamųjų ir nuteistųjų registro duomenis ir informaciją ir pasirašyta kvalifikuotu elektroniniu parašu, reikalinga dokumentui, patvirtinančiam jungtinius kompetentingų institucijų tvarkomus duomenis apie viešųjų pirkimų procedūroje dalyvaujantį tiekėją – juridinį asmenį, išduoti (teikiama elektroninių ryšių priemonėmis)	6,72
8.8.	Pažyma, parengta pagal Įtariamųjų, kaltinamųjų ir nuteistųjų registro duomenis ir informaciją, apie juridinį asmenį, dalyvaujantį viešųjų pirkimų procedūroje (teikiama raštu)	7,54
8.9.	Pažyma, parengta pagal Įtariamųjų, kaltinamųjų ir nuteistųjų registro duomenis ir informaciją, apie juridinį asmenį, dalyvaujantį viešųjų pirkimų procedūroje, pasirašyta kvalifikuotu elektroniniu parašu (teikiama elektroninių ryšių priemonėmis)	6,72
8.10.	Pažyma, parengta pagal Įtariamųjų, kaltinamųjų ir nuteistųjų registro duomenis ir informaciją apie fizinio asmens bausmės atlikimo vietą (teikiama raštu)	6,60
8.11.	Pažyma, parengta pagal Įtariamųjų, kaltinamųjų ir nuteistųjų registro duomenis ir informaciją ir pasirašyta kvalifikuotu elektroniniu parašu, apie fizinio asmens bausmės atlikimo vietą (teikiama elektroninių ryšių priemonėmis)	6,41
8.12.	Pažyma, parengta pagal Įtariamųjų, kaltinamųjų ir nuteistųjų registro duomenis ir informaciją, teikiama kartu su daugiakalbe standartine forma (teikiama fiziniams asmenims raštu)	8,19
8.13.	Patvirtinimas dėl pažymoje, parengtoje pagal Įtariamųjų, kaltinamųjų ir nuteistųjų registro duomenis ir informaciją, nurodytų duomenų tikrumo (teikiamas raštu)	2,58
8.14.	Patvirtinimas dėl pažymoje, parengtoje pagal Įtariamųjų, kaltinamųjų ir nuteistųjų registro duomenis ir informaciją, nurodytų duomenų tikrumo, pasirašytas kvalifikuotu elektroniniu parašu (teikiamas elektroninių ryšių priemonėmis)	2,55
8.15.	Įtariamųjų, kaltinamųjų ir nuteistųjų registro objekto duomenys (teikiami elektroninių ryšių tinklais pagal duomenų gavėjo pateiktą užklausą)	1,20

______________